OzLabs/hebrew-wiki-articles huggingface dataset:
הדיוויזיה הממוכנת העשירית (סוריה)

הדיוויזיה הממוכנת העשירית (בערבית: الفرقة الآلية العاشر) של הצבא הסורי היא דיוויזיית חיל רגלים ממוכן סורית אשר לחמה במלחמת האזרחים הלבנונית, מלחמת לבנון הראשונה, מרד האחים המוסלמים בסוריה ומלחמת האזרחים בסוריה.

==היסטוריה==
הדיוויזיה הוקמה ב-1973, ועם פרוץ מלחמת לבנון הראשונה ב-1982, נכללה כחלק מהקורפוס ה-2, ונשלחה לתפוס עמדות בבקעת הלבנון מדרום לכביש ביירות-דמשק. כוחות הדיוויזיה היו מעורבים בקרבות כנגד צה"ל בבקעה.

עוד באותה שנה, הוחזרה הדיוויזיה לסוריה, והשתתפה בדיכוי מרד האחים המוסלמים. כוחות מהדיוויזיה השתתפו בטבח חמה. לאחר מכן הוחזרה הדיוויזיה ללבנון, ונותרה בה עד נסיגת הצבא הסורי מלבנון ב-2005.

במהלך מלחמת האזרחים בסוריה, הדיוויזיה הייתה מעורבת במתקפת קוסייר באפריל 2013, וכבשה את הכפרים שסביב העיר קוסייר. הדיוויזיה השתתפה גם במתקפת איתריה-רקה ב-2016, שבמהלכה נהרג מפקד הדיוויזיה מייג'ור גנרל חסן סעדו.

==סדר כוחות==
ב-2019 דווח כי הדיוויזיה היא עדיין חלק מהקורפוס ה-2. סדר הכוחות של הדיוויזיה היה כדלהלן:
* הבריגדה הממוכנת ה-62
* הבריגדה המשוריינת ה-51
* הבריגדה המשוריינת ה-58

==הערות שוליים==

10
מרק אוכמניות

מרק אוכמניות (בשוודית: Blåbärssoppa בפינית: Mustikkakeitto; באיסלנדית: Bláberjasúpa) הוא מרק נורדי העשוי מאוכמניות.

== מאפיינים ==
ניתן להגיש אותו קר או חם. הוא מתוק ומכיל עמילן, מה שנותן לו סמיכות רבה למדי. הוא מוגש כמרק, לרוב יחד עם דייסה, אך גם כמשקה. בארצות הברית, blåbärssoppa מיובא ונמכר תחת השם המסחרי Blåbär. מרק האוכמניות יכול להיות תוצרת בית מאוכמניות, סוכר, מים ועמילן תפוחי אדמה, או שניתן לקנות אותו מוכן או בצורת אבקה, כדי לערבב עם מים.

המילה השוודית לאוכמניות, blåbär, פירושה המילולי אכן "אוכמניות", אך המשקה או המרק אינו עשוי מהאוכמניות של אמריקה הצפונית (מדור Cyanococcus סוג Vaccinium), אלא מהאוכמניות הקשורות, אך המובדלות, האוכמנית השחורה (Vaccinium myrtillus), הגדל בטבע ברחבי סקנדינביה ובחלקים אחרים באירופה.

== שימושים ==
מרק האוכמניות מוגש באופן מסורתי למשתתפים במרתון הסקי Vasaloppet, מכיוון שהוא עשיר באנרגיה. אוכמניות שימשו באופן מסורתי למאבק במחלות קלות במערכת העיכול.<ref>[http://www.rxlist.com/cgi/alt/bilberry_faq.htm Bilberry] information from RxList Inc.</ref> בשוודיה ובפינלנד, מרק האוכמניות (blåbärssoppa) נחשב לעיתים קרובות למזון מתאים לאנשים עם קלקול קיבה, גם כי הוא עשיר באנרגיה.

== הערות שוליים ==

קטגוריה:מרקים
קטגוריה:המטבח הסקנדינבי
קטגוריה:המטבח השוודי
המועצה המחוקקת של טלנגאנה

המועצה המחוקקת של טלנגאנה (בהינדי: तेलंगाना विधान परिषद; בטלוגו: తెలంగాణ శాసన మండలి; באנגלית: Telangana Legislative Council) היא הבית העליון של בית המחוקקים המדינתי של טלנגאנה.

== היסטוריה ==
המועצה המחוקקת של טלנגאנה הוקמה ביוני 2014, כאשר פוצלו 11 מחוזות מאנדרה פרדש והפכו למדינה נפרדת. בעקבות כך, המועצה המחוקקת של אנדרה פרדש בת ה-90 חברים פוצלה בין שתי המדינות, כאשר ב מכהנים 50 חברים, בעוד 40 חברים מכהנים במועצה המחוקקת של טלנגאנה.

== משכן ==
המועצה המחוקקת שוכנת בהידראבאד. ב-2019 ביקשה ממשלת המדינה להקים מבנה חדשה לאספה ולמועצה, אך בספטמבר אותה שנה הורה בית המשפט הגבוה בהיידראבאד על עצירת העבודות. בדצמבר 2023, לאחר התחלפות הממשל במדינה לידי הקונגרס הלאומי ההודי, הודיעה הממשלה החדשה על כוונתה להחריב את המבנה הקיים ולבנות במקומו בית חדש למועצה.

== הרכב ==
חברי המועצה המחוקקת נבחרים בחלוקה הבאה: 14 נבחרים על ידי האספה המחוקקת של טלנגאנה, 14 על ידי גופי שלטון מקומי, 3 על ידי בעלי השכלה גבוהה, 3 על ידי מורי מוסדות להשכלה גבוהה, ו-6 ממונים על ידי המושל. 

== קישורים חיצוניים ==

== הערות שוליים ==

טלנגאנה
קטגוריה:טלנגאנה
קטגוריה:בתים עליונים
קוטל השדים: אל כפר נפחי החרב

קוטל השדים: אל כפר נפחי החרב (ביפנית: 鬼滅の刃 刀鍛冶の里編) הוא סרט אנימה יפני משנת 2023 המבוסס על סדרת המאנגה קוטל השדים מאת קויוהארו גוטוגה. עלילה הסרט מהווה המשך ישיר לעלילת העונה השנייה של העיבוד הטלוויזיוני של סדרת המאנגה. הסרט בוים על ידי הרואו סוטוזאקי והוא הופק על ידי חברת Ufotable בשיתוף עם אניפלקס ושואישה.

הקרנת הבכורה של הסרט התקיימה ביפן ב-3 בפברואר 2023.<ref></ref> הסרט גרף מעל ל-56 מיליון דולרים ברחבי העולם.<ref name=NUM></ref><ref name="BOM"></ref>

== תקציר העלילה ==
לאחר שמשפחתו נרצחת באכזריות הנער טנג'ירו קמאדו מחליט להצטרף לארגון "חיל קוטלי שדים", המחויב למגר את האיומים העל-טבעיים הפוקדים את האנושות, בתקווה להפוך את אחותו הצעירה נאזוקו שוב לבת אנוש. יחד עם חבריו, זניטסו ואינוסוקה, ועם קוטל השדים טנגן אוזוי, טנג'ירו יוצא למשימה ברובע הבילויים המסוכן בה הקבוצה מתעמתת בשדים האימתניים דאקי וגיוטארו.

== ראו גם ==
* קוטל השדים: רכבת האינסוף

== קישורים חיצוניים ==
* (ביפנית)
* (באנגלית)

* 

==הערות שוליים==

קטגוריה:סרטי 2023
קטגוריה:סרטי אנימה מ-2023
קטגוריה:סרטי אנימה
קטגוריה:סרטי פעולה
קטגוריה:סרטים ביפנית
ספריית מגדל שלום

ספריית מגדל שלום היא ספרייה ציבורית הממוקמת במגדל שלום שבתל אביב-יפו. הספרייה היא השנייה בגודלה מבין הספריות הציבוריות בתל אביב-יפו, אחרי ספריית שער ציון בבית אריאלה.

==היסטוריה==
מ-1921 ל-1936 שכנה ספריית שער ציון, הספרייה העירונית המרכזית של תל אביב-יפו (תל אביב דאז) בבית פולאק, סמוך לגימנסיה העברית הרצליה, היכן שעומד כיום מגדל שלום. לאחר מכן עבר מבנה הספרייה לבניין סמוך, היכן שעומד כיום מבנה הבורסה לניירות ערך בתל אביב. ב-1964, לאחר הריסת בניין הגימנסיה העברית הרצליה והתקדמות העבודות לבניית מגדל שלום, נאלצה ספריית שער ציון לעבור למיקום החדש שייעדה לה העירייה בשדרות שאול המלך 25, שם נבנה בהמשך משכנה הנוכחי, בית אריאלה.

ב-18 בספטמבר 1973 נחנכה הספרייה החדשה במגדל שלום כתחליף לספריית שער ציון. היא נפתחה במעמד ראש העירייה דאז, יהושע רבינוביץ. ב-2011 נערכו שיפוצים בספרייה. ב-5 באוגוסט 2022 נסגרה הספרייה לקהל שנית עקב שיפוצים. ב-18 בספטמבר 2023, יום היובל לחנוכת הספרייה, נפתחה הספרייה מחדש.

==חלל הספרייה==
בספרייה ישנה ספריית השאלה המכילה כ-10,000 ספרים, בין אוספי ההשאלה ניתן למצוא אוסף ספרי פרוזה למבוגרים, אוסף לילדים ולנוער, אוסף ספרי מדע בדיוני וספרי פנטזיה, אוסף ספרות גאה אוסף קומיקס ורומנים גרפיים, אוסף שירה ומחזות, אוסף ברוסית ובאנגלית ואוסף ספרי עיון.

הספרייה מכילה שלושה חדרי לימוד אישיים הניתנים להזמנה מראש ללא-עלות, חלל עבודה פתוח, מרחב לילדים ולגיל הרך, חדרי סדנאות וחדרי כתיבה לסופרים. החל משלהי 2023 פועלת בספרייה תוכנית בשם "עמיתי ועמיתות הספרייה", המאפשרת ליוצרים גישה לחללי עבודה ולמשאבי הספרייה השונים. בסמוך לספרייה קיים מרחב עבודה להשכרה, המופעל על ידי יחידת הצעירים של עיריית ת"א-יפו ומאפשר ליזמים לקדם את המיזמים שלהם.

החל מ-2012, ספריית מגדל שלום מפעילה את תוכנית "חדר משלך". התכנית מאפשרת לסופרים לשהות למשך תקופה מסוימת בחדרי כתיבה אישיים על שמו של המשורר יעקב כהן, שכתב בעצמו באחד מהם. ההגשה לתוכנית נעשית באמצעות קול קורא המתפרסם אחת לתקופה. עם הסופרים שכתבו בחדרים אלה נמנים יערה שחורי, כנרת רוזנבלום, נגה אלבלך, ניר רצ'קובסקי, שרי שביט, דקלה קידר, איימן סיכסק, גיא עד, ניסן שור, תמר מרין, יונתן יבין, רועי צ'יקי ארד, מרגלית אוצרי, אורית זמיר, אדווה בולה, שי אספריל, שרון אס, עודד כרמלי, אפרת מישורי, אודי שרבני, ירמי פינקוס, נטעלי גבירץ, תהילה חכימי, ג'וליה פרמנטו, דרור משעני וענת לוין.

==גלריה==
תמונות מהספרייה:
{| align=center
|<gallery widths="230" heights="170" perrow="4">
MigdalShalomLibrary4.jpg|האזור המיועד לילדים בספרייה
MigdalShalomLibrary7.jpg|הנוף הנשקף מחלונות הספרייה
MigdalShalomLibrary3.jpg|הכניסה לספרייה
</gallery>
|}

==קישורים חיצוניים==
* 

==הערות שוליים==

מגדל שלום
מגדל שלום
לובאמבו מוסונדה

לובאמבו מוסונדה (באנגלית: Lubambo Musonda; נולד ב-1 במרץ 1995) הוא כדורגלן זמבי המשחק בעמדת הקיצוני שמאלי בסילקבור.

==קריירת מועדונים==
מוסונדה התחיל את הקריירה שלו בקבוצות הכדורגל של נסיונל אסמבלי ופאוור דינמוס ובגיל 19 הצטרף לאוליסס ירוואן מליגת העל הארמנית. בקיץ יצא למבחנים באקטובה הקזחית אך לא עבר את המבחנים וחתם בגנדזסאר קפאן.

ב-19 בינואר 2019 חתם לשנה וחצי בשלונסק ורוצלב מליגת העל הפולנית, עם אופציה להארכה בשנתיים נוספות.

ב-16 באוגוסט 2021 חתם לשלוש שנים בהורסנס מהליגה הדנית הראשונה. בסיום עונתו הראשונה בקבוצה היא עלתה לליגת העל הדנית.

באוגוסט הושאל לסילקבור.

==קריירה בינלאומית==
בצעירותו שיחק בנבחרות הצעירות של זמביה. ב-8 באוגוסט 2012 ערך את הופעת הבכורה שלו בנבחרת זמביה בניצחון 1-2 נגד . ב-6 ביוני 2014 הבקיע את שער הבכורה שלו בנבחרת בהפסד 4-3 ל.

==תארים==
; גנדזסאר ירוואן
*הגביע הארמני: 

==קישורים חיצוניים==

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני שלונסק ורוצלב
קטגוריה:כדורגלני הורסנס
קטגוריה:כדורגלני סילקבור
קטגוריה:ספורטאים זרים בארמניה
קטגוריה:ספורטאים זרים בפולין
קטגוריה:ספורטאים זרים בדנמרק
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2023
קטגוריה:ילידי 1995
אברהם מיכאל קירשנבוים

אברהם מיכאל קירשנבוים (3 בספטמבר 1925 ונפל ב-12 בפברואר 1948) היה לוחם חי"ש שהתפרסם בזכות לחימתו ונפילתו בקרב בימין משה במלחמת העצמאות.

== ביוגרפיה ==
נולד ב-3 בספטמבר 1925 בירושלים למרים וניסן קירשנבוים החרדים בימין משה. הוא למד בישיבת "עץ חיים" ובבית-הספר התורני "אלומה" ובו רכש ידע גם במדעים כלליים. מסיבות כלכליות נאלץ להפסיק את לימודיו והחל לעבוד בבית-הדפוס "גשר". בצעירותו הצטרף לארגון ההגנה והצטרף גם לקבוצת הכדורסל מכבי ירושלים ולקבוצת מתאגרפים של הפועל ירושלים. בשנת 1942 התגייס לחי"ש לכוחות הרגלים והשריון. בתקופה זו כונה "תמיר". בשנת 1943 שירת בפלוגת הרובאים ובתחילת 1944 - במחלקת הנשק המסייע. עבר קורס שיטתי של מפעילי מרגמות 3 אינץ'. בסוף 1944 השתתף בקורס למקלעני "ברן" בבית הערבה. השתתף בכל מסעות החי"ש.

למרות שהיה מקורב בהשקפותיו לארגון הצבאי הלאומי, עם פרוץ מלחמת-העצמאות העמיד את עצמו מיד לרשות כוחות המגן של היישוב המאורגן ושירת בחי"ש.

בשנת 1947 הועבר למחלקה "המיוחדת" ונשלח לקורס מ"כים בכפר עציון שארך חודשיים. כשחזר, ביקש העברה לשכונת ימין משה, שהותקפה ללא הפוגה ושימשה נקודה אסטרטגית חשובה בשל קרבתה לעיר העתיקה. עסק באינטנסיביות בשמירה ובביצורים והדריך את הנוער המקומי בהגנת המקום ובשימוש במגוון כלי-נשק. ב-10 בפברואר 1948 נערכה התקפה על השכונה במשך שש שעות בפיקודו של עווד כליל אל-קוסמה, מפקד הכנופיות המחוזי. ההתקפה נפתחה משער יפו וכחמישים ערבים הצליחו להגיע עד לקצה השכונה. קירשנבוים עצמו פקד על כיתה שגויסה מתושבי השכונה והחזיקה בדרום השכונה. בשלב מסוים הוא עבר ללחום בצפון השכונה ותקף טור חבלנים של האויב, פגע במספר ערבים והצליח להניס את השאר. בשלב זה הבריטים הפעילו נגדו מכונת-יריה כבדה ממלון המלך דוד הסמוך. הוא נפגע משישה כדורים - חלקם ממלון המלך דוד וחלקם היו כדורי דום-דום שנורו מגג בניין "האחים דוד". הוא הוסיף לירות והגיע למטה האזור להודיע כי הוא פצוע. כשנישא באלונקה נפצע בכדור נוסף ומת כעבור יומיים בבית החולים הדסה (שהיה ברחוב החבצלת של היום) ביום ב' באדר א' תש"ח, 12.2.1948.

נקבר בבית הקברות היהודי בהר הזיתים. שמו הונצח באנדרטה שהוקמה ב-1957 באנדרטת מגיני הרובע היהודי במלחמת השחרור. בשנת 2022 נקרא רחוב על שמו בשכונה בירושלים.

== קישורים חיצוניים ==
* [https://www.izkor.gov.il/אברהם-מיכאל%20קירשנבוים/en_b3a4decc3a3588817ea6b52551c2d5f1 קורות חייו] באתר "יזכור" של משרד הביטחון
* [https://www.jabotinsky.org/ארכיון/חיפוש-פשוט/פריט-ארכיון/?itemId=119623 רשימת מקורות ומקורות על קירשנבוים] באתר מכון ז'בוטינסקי.
* [https://www.makorrishon.co.il/news/368817/ כתבה על קירשנבוים] באתר מקור ראשון

== הערות שוליים ==

קטגוריה:חללי צה"ל במלחמת העצמאות
קטגוריה:לוחמי ההגנה
קטגוריה:חללי ההגנה
קטגוריה:ימין משה: אישים
קטגוריה:יהודים הקבורים בהר הזיתים: חלקת גליציה
קטגוריה:ארץ-ישראלים שנולדו ב-1925
קטגוריה:ארץ-ישראלים שנפטרו ב-1948
הסופר קאפ הספרדי 2023/2024

הסופר קאפ הספרדי 2023/2024 הוא המהדורה ה־40 של הסופר קאפ הספרדי, תחרות כדורגל שנתית למועדונים הספרדיים המצליחים ביותר במסגרת הלה ליגה וגביע המלך בעונה החולפת.

==הקבוצות המשתתפות==
הטורניר כולל את אלופת ספרד וסגניתה, ושתי הקבוצות שהעפילו לגמר גביע המלך.
{| class=wikitable
|-
!rowspan=2|קבוצה
!rowspan=2|סיבת העפלה
!rowspan=2|הופעות (הופעה אחרונה)
!colspan=3|הישגים קודמים
|-
!אלופה
!סגנית
!חצי הגמר
|-
|ריאל מדריד
|זוכת גביע המלך
|19 (2022/23)
|12
|6
|1
|-
|ברצלונה
|אלופת ספרד
|27 (2022/23)
|13
|11
|2
|-
|אוססונה
|הפסידה בגמר גביע המלך
|1 (2023/24)
|–
|–
|–
|-
|אתלטיקו מדריד
|מקום שלישי בלה ליגה
|9 (2021/22)
|2
|5
|1
|}

==המשחקים==

===חצי הגמר===

----

===גמר===

==ראו גם==
*עונת 2022/2023 בלה ליגה

קטגוריה:הסופר קאפ הספרדי
קטגוריה:תחרויות כדורגל ב-2024
עלי ח'סיף

עלי ח'סיף חומד ח'סיף חוסאני (בערבית: علي خصيف حمد خصيف الحوسني, תעתיק מדויק: עלי ח'ציף חומד ח'ציף חוסאני; נולד ב-9 ביוני 1987) הוא כדורגלן אמירתי המשחק בעמדת השוער.

==קריירה==
ח'סיף התחיל לשחק כדורגל בקבוצת הכדורגל של פוג'יירה ובגיל 17 הצטרף לקבוצה הבוגרת ושם 10 הופעות בקבוצה הבוגרת. בשנת חתם באל-ג'זירה ומשמש כשוער הראשון של הקבוצה החל מעונת במהלכן זכה עמה ב-3 אליפויות וסופר קאפ אחד.

ב-14 באוקטובר 2009 ערך את הופעת הבכורה שלו בנבחרת איחוד האמירויות הערביות בניצחון 1-3 נגד . השתתף עם הנבחרת באולימפיאדת לונדון (2012) ושלושה גביעי אסיה.

==תארים==
; אל-ג'זירה
*ליגת העל של איחוד האמירויות הערביות: , , 
*הסופר קאפ של איחוד האמירויות הערביות: 

==קישורים חיצוניים==

קטגוריה:כדורגלנים אמירתים
קטגוריה:שוערי כדורגל אמירתים
קטגוריה:כדורגלני אל-ג'זירה (אבו דאבי)
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:אמירתים שנולדו ב-1987
גן עדן של משוגעים

"גן עדן של משוגעים" הוא שיר של הזמר הישראלי ששון איפרם שאולוב, שיצא לאור כסינגל ב-21 בדצמבר 2023, בהוצאת חברת התקליטים אבי גואטה הפקות. את השיר כתב והלחין שאולוב והפיקו תמיר צור ומאיר משעלי.

== הצלחה מסחרית ==
ימים ספורים לאחר צאתו, השיר נכנס למקום ה-77 במצעד "היטליסט" של מאקו ב-26 בדצמבר 2023. בינואר 2024, נכנס השיר לעשירייה הפותחת של המצעד, והגיע בשיאו למקום הרביעי. ב-11 בינואר 2024, הגיע למקום העשירי במצעד העשירייה של כאן גימל, וב-18 בינואר הגיע בשיאו למקום התשיעי.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|21 בדצמבר 2023
|סטרימינג הורדה דיגיטלית
|אבי גואטה הפקות
|<ref></ref>
|}

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ששון איפרם שאולוב
קטגוריה:שירים בעברית
קטגוריה:שירים שהופקו על ידי תמיר צור
נחל חובב

נחל חובב הוא נחל אכזב הממוקם בנגב. אורכו כ־4.5 קילומטרים.

== תוואי הנחל ==
מוצא הנחל ממוקם בגובה של כ־330 מטרים מעל פני הים בסמיכת לכניסה למועצה המקומית התעשייתית נאות חובב מכביש 40. הוא זורם מערבה דרך אזור התעשייה, ובגובה של כ־260 מטרים מעל פני הים, מזרחית לבריכות חמצון ומערבית לנאות חובב, נשפך הנחל לנחל סכר.

חובב
קטגוריה:נאות חובב
קווין מרי (קוקטייל)

קוקטייל בירה קווין מרי (באנגלית: Queen Mary) הוא תערובת של גרנדין ובירה,<ref name=":1"></ref><ref name=":2"></ref> אשר מקושטת בדרך כלל בדובדבני מרסקינו.<ref name=":5"></ref> הוא מוגש על פי רוב בכלי זכוכית כוס בירה, מה שמשאיר מקום לכמות נדיבה של קצף בירה שיכול לקבל גוון ורוד או דמוי דובדבן.<ref name=":3"></ref> משקה זה יכול להיות מתוק למדי, ועדיף ליהנות ממנו מצונן היטב.<ref name=":0"></ref><ref name=":6"></ref>

== היסטוריה ==
מקורה של קוקטייל המלכה מרי בקנדה בתחילת שנות ה-2000,<ref></ref> ומאז הפכה פופולרית באמריקה הצפונית, אירופה ואוסטרליה כחלופה לשנדי.<ref></ref><ref name=":4"></ref> המשקה נקרא על שם מרי מטק, המלכה רעיה לג'ורג' החמישי, מלך הממלכה המאוחדת והדומיניונים הבריטיים.<ref></ref><ref></ref>

== הכנה והגשה ==
קוקטייל קווין מרי, עם סירופ מדובדבנים מטופטף מעל
קוקטייל קווין מרי נעשה על ידי מזיגת גרנדין לכוס בירה, לפי הטעם, ואחריו בירה, ומותירים מקום בחלק העליון לשכבה עבה של קצף בירה בגוון ורוד. דובדבני Maraschino מתווספים לעיתים קרובות כקישוט,<ref></ref> תוך כדי זילוף סירופ מהדובדבנים על קצף הבירה לתוספת מתיקות וצבע, כרצון השותה.<ref></ref>

== ראו גם ==
* בלאדי מרי
* שירלי טמפל (קוקטייל)

== הערות שוליים ==

קטגוריה:קוקטיילים
קטגוריה:משקאות אלכוהוליים
קטגוריה:משקאות הקרויים על שם אישים
המינגוויי ספיישל

המינגוויי ספיישל (באנגלית: Hemingway special) הוא קוקטייל לכל שעות היום המבוסס על דאקירי פלורידיטה.<ref name="Floridita Daiquiri"></ref>

== מאפיינים ==
הקוקטייל מוכר על ידי איגוד הברמנים הבין-לאומי. הוא עשוי מרום, מיץ ליים, ליקר מרסקינו ומיץ אשכוליות ומוגש בכוס קוקטייל כפולה.<ref></ref> <ref></ref>

== היסטוריה ==
ארנסט המינגוויי, ששהה בקובה תקופה די ארוכה, ניסה את משקה הדגל של הבר פלורידיטה (בו ישב מדי יום ביומו כבר מ-11 בבוקר, בפינה השמאלת קיצונית ליד הדלפק שבו נמצא פסל הברונזה שלו בישיבה, בגודל טבעי, מוצג עד היום), את הדאקירי פלורודיטה, ואמר לפי המסופר

כך הפך המשקה לקוקטייל הידוע כיום כדאקירי המינגוויי או הפָּפָּה דוּבְּלֶה.<ref></ref> המתכון שונה מאוחר יותר, תוך הוספת מיץ אשכוליות לתערובת, ובשלב זה זכה המשקה לכינוי "המינגווי מיוחד".<ref name="Floridita Daiquiri" />

== הערות שוליים ==

קטגוריה:ארנסט המינגוויי
קטגוריה:קוקטיילים
פלורידיטה

פלורידיטה (בספרדית: Floridita; או El Floridita) היא מסעדת דגים היסטורית (במקור) ובר קוקטיילים בעיקר (היום) בחלק הישן יותר של הוואנה , קובה. הוא שוכן בקצה רחוב הבישוף , מעבר לרחוב מונסראטה (Monserrate) מהמוזיאון הלאומי לאמנויות יפות של הוואנה . המקום מפורסם בזכות הדאקירי שלו ובכך שהיה אחד ממקומות הבילוי האהובים על ארנסט המינגוויי בהוואנה. הבר מתהדר כעת בפסל ברונזה בגודל טבעי של ארנסט המינגוויי המוצב במקום האהוב עליו בקצה הבר. על לוח קטן התלוי באל פלורידיטה, תלוי הציטוט החתום של המינגוויי שבתרגום: "המוחיטו שלי בבודגואיטה דל מדיו והדאקירי שלי בפלורידיטה" (ובמקור בספרדית: "My mojito in the Bodeguita del Medio and my daiquiri in the Floridita").<ref></ref>

== היסטוריה ==
בר אל פלורידיטה. ה"פטרון" של הבר בקצה השמאלי של הבר, מתחת לתמונה התלויה על הקיר, הוא פסל ברונזה בגודל טבעי של [[ארנסט המינגוויי]]
מקורו של ה[[דאקירי היה קשור מאוד לבר פלורידיטה.]]
הבר נפתח בשנת 1817 בשם "La Piña de Plata" (בעברית: "האננס הכסוף") באותו המקום שהוא עדיין נמצא בו, בפינת הרחובות אוביספו ומונסראטה. כמעט 100 שנים מאוחר יותר, המספר הגדול של התיירים מאמריקה הצפונית שכנע את הבעלים לשנות את השם של הבר ל"אל פלורידה".<ref name="floricom"></ref><ref name="florinet"></ref>

בשנת 1914, המהגר הקטלוני קונסטנטינו ריבאליגואה ורט החל לעבוד בבר בתור קנטינרו (ברמן). קונסטנטינו, שזכה לכינוי קונסטנטה, הפך לבעלים ב-1918. לקונסטנטה מיוחסת המצאת הדאקירי הקפוא בתחילת שנות ה-30, המשקה נקשר לתהילת המקום, שהמוטו שלו הוא כיום "la cuna del daiquiri" (ערש הדאקירי). הבר הפך לבית ספר של קנטינרים (ברמנים) מיומנים ביותר המתמחים בקוקטיילים שהוכנו עם מיצי פירות טריים ורום, שהמסורות שלהם עדיין נשמרות על ידי תלמידי קונסטנטה.

הסופר ארנסט המינגוויי ביקר בבר, שנמצא כאמור בקצה רחוב הבישוף, במרחק הליכה קצר ממלון אמבוס מונדוס, שם החזיק בחדר בין השנים 1932–1939 . ילדיו של המינגוויי גם ציינו שבתחילת שנות ה-40 המינגוויי ואשתו "מרי" (מרתה גלהורן) המשיכו לנסוע מביתם מחוץ להוואנה לפלורידיטה למשקאות. המקום מכיל היום מזכרות בולטות רבות של הסופר, עם תצלומים, דיוקנאות, ולאחרונה (2003), פסל ברונזה בגודל טבעי בקצה הבר ליד החומה, שפוסל על ידי האמן הקובני חוסה ויה סוברון . המסעדה היא מקור לקוקטייל "המינגוויי ספיישל".

המינגוויי לא היה הלקוח המפורסם היחיד של הבר.<ref></ref> את הממסד פקדו דורות רבים של אינטלקטואלים ואמנים קובנים וזרים. גםעזרא פאונד, ג'ון דוס פסוס והסופר הבריטי גרהם גרין, שכתב את "האיש שלנו בהוואנה", היו לקוחות תכופים.

המקום עדיין משמר הרבה מהאווירה של שנות ה-40 ושנות ה-50, כאשר המעילים האדומים של הברמנים תואמים את הקישוט בסגנון ריג'נסי שמקורו בשנות ה-50, אם כי כיום רוב לקוחותיו הם תיירים מזדמנים. מלבד הקוקטיילים, המקום ידוע<ref></ref> בזכות מנות פירות הים היקרות שלו.

== קישורים חיצוניים ==

* 
<div class="mw-content-ltr">
* 
* [http://hemingwayswelt.de/hemingway-im-el-floridita/ Hemingway in El Floridita]
</div>

== הערות שוליים ==

קטגוריה:ארנסט המינגוויי
קטגוריה:הוואנה: מבנים
קטגוריה:ברים ופאבים
לקטור

לקטור הוא מושג בלטינית שבמקורו, Lector, נועד לתאר אדם שקורא, בין אם בקול או בדממה. בהשאלה משמש המושג לתאר אדם שמטרתו לברור טקסטים המיועדים לפרסום בהוצאות לאור או בעיתונים, או המיועדים להתקבל לשלבים שונים בתחרויות של יצירה ספרותית, פואטית או מדעית. בשפות מודרניות לובש המושג תעתיקים שונים. למשל, בצרפתית - lecteur, בפולנית - lektor וברוסית - лектор.

== שימוש אקדמי ==
התואר לקטור עשוי לשמש לתיאור מרצים וחוקרים באוניברסיטאות מסוימות. התואר lector jubilate הוא מקבילה לדוקטור לתאולוגיה.

בהשכלה הגבוהה בהולנד, התואר לקטור משמש לתיאור מנהיג קבוצת מחקר באוניברסיטה למדע יישומי. ללקטור יש מערך דומה של משימות כמו לפרופסורים מן המניין, שנמצאים בדירוג גבוה יותר ממנו באוניברסיטה מחקרית, אם כי ברמה יישומית ולא בסיסית.

== שימוש כנסייתי ==

מרצה דתי מכונה לפעמים לקטור. המרצה מכריז על קריאות כתבי הדת המשמשים בליטורגיה מתוך הספר הליטורגי הרשמי (lectionary).

== טלוויזיה ==
בפולנית, המילה לקטור משמשת גם לתיאור "קורא מחוץ למסך" או "קריין קולי" (Voice-over). לקטור הוא קורא המספק את הקול בתוכניות וסרטים בשפה זרה שבהם נעשה שימוש בטכניקת תרגום קולי. זוהי טכניקת לוקליזציה סטנדרטית במדינות מסוימות, למשל בטלוויזיה הפולנית ואופציה בתקליטורי DVD רבים. דיבוב מלא שמור בדרך כלל לחומר לילדים.

== ייצור סיגרים ==
קורא לקטור, טמפה ינואר 1909
בקובה ניתן השם לקטורים <ref></ref> לקוראים בבתי חרושת לסיגר<nowiki/>ים שבהם בידרו את העובדים על ידי הקראת ספרים או עיתונים בקול רם, לעיתים קרובות פרסומים סוציאליסטיים. ההקראה הייתה בתשלום והמשלמים היו איגודי עובדים או עובדים שאספו כסף. בארצות הברית המנהג היה נפוץ במפעלי הסיגרים של איבור סיטי (Ybor City) בטמפה שבפלורידה אך הוא הופסק לאחר שביתת יצרני הסיגרים בעיר ב-1931 . <ref>[https://worldhistory.us/american-history/el-lector-the-cigar-factory-reader-of-ybor-city.php El Lector, the Cigar Factory Reader of Ybor City]</ref>

מקורו של הנוהג ככל הנראה בקובה. <ref></ref> <ref>[http://www.mainstreet.com/article/career/employment/20-jobs-have-disappeared?page=3 20 Jobs That Have Disappeared] , By Miranda Marquit, Main Street, thestreet.com, May 3, 2010.</ref> לקטורים החלו לפעול בשנת 1865 כדי לחנך וכדי להפיג את השעמום בקרב עובדי תעשיית ייצור הסיגרים.<ref name="veconomist"></ref> לקטורים, וחומר הקריאה שלהם, נבחרו על ידי עובדי מפעל הסיגרים. לקטורים לקחו על עצמם לעיתים קרובות תפקידים חוץ-רשמיים ובעבר פעלו כמאיצי התנגדות לבעלי המפעלים. החל משנת 2017, אונסק"ו שקל לשמר את המקצוע כסוג של "מורשת תרבותית בלתי מוחשית". מותג הסיגרים מונטקריסטו נולד מהחיבה שהייתה ליצרני הסיגרים להאזין ללקטורים המקריאים את הספר הרוזן ממונטה כריסטו.

המחזאי הקובני-אמריקאי נילו קרוז (Nilo Cruz) הנציח את תרבות הלקטורה במפעלי הסיגרים במחזהו "אנה בחוג הטרופי" (Anna in the Tropics), שזכה בפרס פוליצר למחזאות בשנת 2003.

== הערות שוליים ==

קטגוריה:מילים וביטויים בלטינית
האספה המחוקקת של טלנגאנה

האספה המחוקקת של טלנגאנה או טלנגאנה וידאהן סבהה (בהינדי: तेलंगाना विधान सभा; בטלוגו: తెలంగాణ శాసనసభ), היא הפרלמנט המדינתי של טלנגאנה. באספה חברים 175 נציגים, הנבחרים ממחוזות בחירה.

== היסטוריה ==
המועצה המחוקקת של טלנגאנה הוקמה ביוני 2014, כאשר פוצלו 11 מחוזות מאנדרה פרדש והפכו למדינה נפרדת. בעקבות כך, תוצאות הבחירות לאספה המחוקקת ב-2014 פוצלו בין שתי המדינות, כאשר ב מכהנים 175 חברים, בעוד 119 חברים מכהנים בהאספה המחוקקת של טלנגאנה.

== משכן ==
בית האספה בהיידראבאד הוקם עוד בימי המדינה נסיכותית היידראבאד כמתנת תושבי המדינה לניזאם ב-1905. ב-1913 הפך הבניין לשמש כבית העירייה המקומי. לאחר העברת היידאבאד ממייסור לאנדרה פרדש תחת חוק ארגון מחדש של המדינות ב-1956 הפך הבניין למשכן האספה המחוקקת של המדינה. ב-1980 הוקם בית האספה המחוקקת החדש לצד הבניין הישן.

ב-2014 נקבע כי היידראבאד תוסיף לשמש כבירתם המשותפת של טלנגאנה אאדנרה פרדש לתקופה שלא תעלה על עשר שנים, ובית האספה המחוקקת הישן הוענק לאנדרה פרדש, בעוד המבנה החדש הוענק לטלנגאנה.

ב-2019 הכריזה ממשלת המדינה על כוונתה לבנות בניין חדש לאספה, אך בספטמבר אותה שנה הורה בית המשפט הגבוה בהיידראבאד על עצירת העבודות. בדצמבר 2023, לאחר התחלפות הממשל במדינה לידי הקונגרס הלאומי ההודי, הודיעה הממשלה החדשה על כוונתה להחריב את המבנה הקיים ולבנות במקומו בית חדש למועצה.

== הרכב נוכחי ==
ההרכב הנוכחי של האספה המחוקקת של טלנגאנה היא האספה המחוקקת השלישית, שנבחרה ב-2023. בהרכב שולטת הקונגרס הלאומי ההודי, המחזיקה ב-64 מושבים. הבהרטיה רשטרה סמיתי שבאופוזיציה, מחזיקה ב-39 מושבים, ומספר מושבים שייכים למפלגת העם ההודית ולמפלגות נוספות.

האספה בוחרת את שבעת נציגי טלנגאנה ברג'יה סבהה.

== קישורים חיצוניים ==

* 

* 

== הערות שוליים ==

קטגוריה:טלנגאנה
טלנגאנה
קטגוריה:בתים תחתונים
אוונגליון 1.01+3.0: היה היו שלוש פעמים

אוונגליון 1.01+3.0: היה היו שלוש פעמים (ביפנית: シン・エヴァンゲリオン劇場版) הוא סרט מדע בדיוני יפני בסגנון אנימה משנת 2021 אותו ביים, כתב והפיק הידאקי אנו. הסרט הונפש על ידי סטודיו הארה. זהו הסרט השישי בזיכיון סרטי נאון ג'נסיס אוונגליון.

הסרט התעתד תחילה לעלות לאקרנים ב-2020, אולם בעקבות התפרצות מגפת הקורונה ביפן, תאריך עלייתו לאקרנים נדחה לבסוף ל-8 במרץ 2021.<ref name="marchann"></ref>

הסרט גרף מעל ל-93.67 מיליון דולרים ברחבי העולם<ref name="MPPAJ"></ref>, והיה לסרט הרווחי ביותר מבין כל הסרטים בזיכיון נאון ג'נסיס אוונגליון, ודורג במקום השני ברשימת הסרטים היפנים הריווחיים ביותר לשנת 2021. מחוץ ליפן הקרנת הבכורה של הסרט התקיימה ב-13 באוגוסט 2021 בשירות הסטרימינג של אמזון פריים וידאו.

בשנת 2022 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה.

== תקציר העלילה ==
בשנת 2000 אירע פיצוץ ענק באנטארקטיקה אשר גרם לאסון עצום בעקבות הפשרת כיפות הקרח בקוטב שהובילו לחורבן של חלקים נרחבים בכדור הארץ. הרשויות טוענות כי האסון נגרם כתוצאה מפגיעת אסטרואיד. עלילת הסרט מתרחשת 15 שנים לאחר האסון, בעולם פוסט-אפוקליפטי בו, על אף שהאנושות הצליחה להשתקם מהאסון האנושות צריכה כעת להילחם ביצורים מסתוריים המכונים "מלאכים" אשר מנסים להחריב את העיר "טוקיו-3" שהוקמה ביפן בעקבות האסון. על מנת להילחם בהם הארגון החשאי NERV פיתח נשק רב עוצמה המכונה "האוונגליון".

== מדבבים ==
{| class="wikitable"
!דמויות
! בגרסה היפנית
! בגרסה האנגלית
|-
| שינג'י איקרי
| מגומי אוגאטה
| ספייק ספנסר
|-
| אסוקה לנגלי שיקינאמי
| יוקו מיאמורה
| טיפאני גרנט
|-
| ריי איינאמי
| מגומי האיאשיבארה
| אמנדה ווין-לי
|-
| מיסאטו קטסוראגי
| קוטונו מיטסואישי
| אליסון קית'
|-
| מארי מאקינאמי
| מא'איה סקמוטו
| דנין מלודי
|-
| ג'נדו איקרי
| פומיהיקו טאצ'יקי
| ג'ון סוואזי
|}

== פסקול ==
שיר הנושא של הסרט הוא "נשיקה אחרונה" אשר בוצע על ידי היקארו אוטאדה.

האלבום של פסקול הסרט יצא לשווקים ב-17 במרץ 2021.

== פרסים והוקרה ==
{| class="wikitable sortable"
|-
! שנה
! פרס
! קטגוריה
! תוצאה
|-
| rowspan="4"| 2022
|rowspan="2"| פרסי האקדמיה היפנית לקולנוע
| סרט האנימציה הטוב ביותר
| 
|-
| הסרט הפופולרי ביותר
| 
|-
| פרסי האנימה של קרנצ'ירול
| הסרט הטוב ביותר
| 
|-
| פרס האנימה של טוקיו
| סרט האנימציה הטוב ביותר
| 
|}

== קישורים חיצוניים ==
* (ביפנית)

* 

==הערות שוליים==

קטגוריה:סרטי IMAX
קטגוריה:סרטים מצוירים למחצה
קטגוריה:סרטים שיציאתם נדחתה בעקבות מגפת הקורונה
קטגוריה:סרטי אנימה מ-2021
קטגוריה:סרטי 2021
קטגוריה:סרטי אנימה
קטגוריה:סרטי מדע בדיוני מ-2021
ברוקלין (קוקטייל)

קוקטייל ברוקלין
קוקטייל ברוקלין (באנגלית: Brooklyn) הוא אחד מחמישה הקוקטיילים על שם רובעי ניו יורק, יחד עם הברונקס , מנהטן, קווינס ומעבורת סטטן איילנד.

== מאפיינים ==
קוקטייל ברוקלין דומה למנהטן, אבל עם סוג מסוים של ביטר (ניתן להשתמש בכמה סוגים של ביטר במנהטן) ובתוספת של ליקר מרסקינו. המשקה נפל במידה רבה לאפלולית לאחר תום תקופת היובש, אך חווה תחייה מחודשת בשנות ה-90.<ref></ref>

קוקטייל ברוקלין הומצא במקור על ידי השחקן והמחזאי מוריס הגמן בשנת 1910 ב"בית הקפה שמידט" ליד צד ברוקלין של גשר ברוקלין.<ref name="cocktail"></ref><ref name="Shtuhl" /> אם כי בגרסה שונה ממה שנחשב כיום לגרסה הסטנדרטית של ברוקלין.<ref name="Shtuhl"></ref> ברוקלין של הגמן כלל תערובת של סיידר, אבסינת וג'ינג'ר אייל.<ref name="Shtuhl" /><ref name="cocktail" />

== מרכיבים ==
* 5 ס"ל ויסקי
* 5 ס"ל ורמוט
* 1 כפית מרסקינו
* 1 כפית אנגוסטורה
* קרח

== קישורים חיצוניים ==

== הערות שוליים ==

קטגוריה:קוקטיילים
עמוס עבר-הדני

עמוס עבר-הדני (נולד ב-6 בינואר 1956) הוא גיטריסט, מלחין, מעבד ומפיק מוזיקלי ישראלי.

== ביוגרפיה ==
עמוס עבר-הדני נולד ברחובות. בעל תואר ראשון מבית ספר BERKLEE בבוסטון. כנגן גיטרה הקליט והופיע עם אמנים רבים מקומיים וכן גם אורחים מחו"ל. הפיק עיבד והלחין מוזיקה לטלוויזיה תיאטרון וקולנע. לימד בבית ספר רימון למוזיקה בת זמננו.כתב את הרומן "בנג'י פיש" (2002) עליו קיבל את פרס היצירה המקורית מטעם משרד החינוך והיה שותף לכתיבת התסריט ל "כלבים לא נובחים בירוק " (1996). 

== דיסקוגרפיה ==
=== נגינה ===
* האריה, היונה ותרנגולת כחולה - 1992 אריק איינשטיין
* יש בי אהבה (עם שם טוב לוי), 1995 אריק איינשטיין
* קצת לקחת חזרה (עם שם טוב לוי), 1996 אריק איינשטיין
* אלף נשיקות - 1986 יהורם גאון 
* ליווית אותי ארצי (אלבום כפול) יהורם גאון
* יש לי אישה, ילדה ולמברטה ואני גר בתל אביב – 1976 שלמה ארצי 
* לילה לא שקט – 1986 שלמה ארצי
* חום יולי אוגוסט – 1988 שלמה ארצי
* כרטיס ללונה פארק – 1990
* אריק סיני (1980) אריק סיני
* בדרך אל האושר דני רובס 1989
* בגוף ראשון דני רובס 1991
* עומד על נייר (2005) - אביתר בנאי
* בשביל הנשמה (אינסטרומנטלי), 1995 שם טוב לוי
* Eternally Spontaneous- טובי משולם (אינסטרומנטלי) 1994
* Acoustics טובי משולם (אינסטרומנטלי) 1992
* שוחד, שם טוב לוי 1987
* הניגון שלך אתי אנקרי 2012
* שירים שהתפזרו (1993)
* שירים מלילה גוב (1995)
* שירים מלילה גוב 2 (1997)
* ריקוד ירח – גרסאות כיסוי גידי גוב (2003)
* "אסיף" (1997) נורית גלרון
* 1985: אדמה • Earth עפרה חזה
* בחלום, 1989 ענת עצמון
* ניצה קרייתי – באמצע המישור 1988
* לגמרי לא שקטים – 1990 (נענע דיסק) ורד קלפטר
* סודות גדולים (1996) דויד ברוזה
* הקלטות אחרונות (1998) ענבל פרלמוטר
* מוצאי חג (2003) חוה אלברשטיין
* 2004: חמש יעל לוי
* 1984 אהבה צעצוע יעל לוי
* הראל סקעת - הראל סקעת (2006)
* מרוב אהבה: הפזמונים, המערכונים ומה שביניהם (הופעה) (2007) יוסי בנאי
* מקומות אחרים (1989) צבי בומס

=== הפקות ואלבומים ===
* קולות מדבר 1994
* AMAL (أمل), 1998 אמל מורקוס
* Bahlawan- מירה עוואד 2009
* עמיר אלון- פרלמנט העמק הנעלם 2008
* אמצע בלוז - ריקי גל 2004
* "גם אני רוצה חיבוק" (ילדים) (2006) יהודית רביץ
* אהבה אחת גדולה – 2008 (התו השמיני) ורד קלפטר
* ג'מייקה פליין (גיטרה סולו) 2012
* החולמים אחר השמש (עם גיא יפה) 2015
* מנגנים אריק איינשטיין (עם אלון נדל) 2017
* Prelude to a kiss (גיטרה סולו) 2020
* Jazz favorites (עם ניצן עין הבר) 2010
* Jazz Favorites 2 (עם דניאל לבנון) 2022
* Mood Latin (עם ניצן עין הבר) 2023
* Listening Easy (עם דניאל לבנון) 2022
* The Isolation Due (עם דניאל לבנון) 2022

== חיים אישיים ==
עמוס עבר הדני נשוי ליעל עבר-הדני, אותה הכיר כשהיו בתיכון.

לעמוס ויעל ארבעה ילדים.

== קישורים חיצוניים ==

קטגוריה:גיטריסטים ישראלים
אוקראינה העות'מאנית

מפת 1686 של [[האיחוד הפולני-ליטאי במהלך מלחמת הליגה הקדושה. בדרום-מזרח האיחוד נמצאת אוקראינה תחת האימפריה העות'מאנית (אוקראינה העות'מאנית) שכללה ערים כמו ברסלב, קמנינץ-פודולסקי וטרבובליה וגבול הנהר מעל הדנייפר עם רוסיה הצארית.]]
אוקראינה העות'מאנית (באוקראינית: Османська Україна), חאן אוקראינה (באוקראינית: Ханська Україна), הנשצ'ינה (באוקראינית: Ганьщина)<ref>Petro Kraliuk. [http://argumentua.com/stati/ganshchina-ukraintsev-predshestvovavshaya-novorossii The Ukrainian Hanshchyna that preceded Novorossiya (Украинская Ганьщина, предшествовавшая Новороссии)]. Newspaper "Den". 5 December 2019</ref> הוא כינוי היסטורי לאוקראינה של הגדה הימנית (כמו גם לאזורים הדרומיים של מחוז קייב), הידועה גם בשמה הטורקי "Yedisan". השימוש המתועד הראשון במונח "Khanska Ukraina" הוא ב-1737 כאשר הסוכן החשאי הרוסי לופול דחק באנה, קיסרית רוסיה לתקוף את אוקראינה העות'מאנית.

== היסטוריה ==
באופן רשמי, קצה החוף הדרומי של הטריטוריה נכבש על ידי חאנות קרים מאז שנות ה-20 של המאה ה-16 על מנת לאפשר את פשיטות העבדים. השטח הופיע כתוצאה מהסכם אנדרוסובו ב-1667, שחילק את ההטמאנות הקוזאקית, ללא התחשבות באוכלוסייה המקומית בין האיחוד הפולני-ליטאי לבין רוסיה הצארית. מאז 1669, השלטונות העות'מאניים העניקו חסות למדינה הקוזאקית ממערב לדנייפר וקבעו אותה לסנג'ק נפרד שבראשו עמד הקוזאק הטמאן פטרו דורושנקו. זה אושר על ידי הסכם בוצ'ך ב-1672.

השטח גבל ממערב באיילט פודוליה ומדרום לו איילט סיליסטרה. בעזרתו של פטרו דורושנקו הצליחו העות'מאנים לכבוש את פודוליה וכוננו את המחוז שלה ב-1672. בשנת 1676 הצליח מלך פולין החדש, יאן השלישי סובייסקי, לכבוש מחדש חלק מהשטחים האבודים של אוקראינה והפסיק לשלם מס לאחר שחתם על הסכם ז'ורבנו. כמו כן, בשנת 1676, איוואן סמוילוביץ', יחד עם הבויאר גריגורי רומודנובסקי, הובילו מסע מוצלח נגד דורושנקו שאילץ אותו להיכנע וכבשו את בירת הקוזאקים, צ'יהירין. בין 1677 ל-1678 נלחם צבא רב עוצמה של אבראהים פאשה על השליטה בצ'יהירין (ראה המלחמה העות'מאנית-רוסית (1676–1681)). בסופו של דבר, צבאו של הווזיר הגדול קארה מוסטפא פאשה הצליח להשתלט על צ'יהירין, בשנת 1678. העיר נמירוב הפכה למגורי ההטמאן בין שנות ה-70 של המאה ה-17 ל-1699.

לאחר הסכם בחצ'יסראי ב-1681, אוקראינה העות'מאנית עברה לממשלת מולדביה על ידי הוספודר ג'ורג' דוקאס.

בשנת 1685 חידש המלך הפולני יאן השלישי סובייסקי מספר חירויות של הקוזאקים באוקראינה של הגדה הימנית וחתם על הסכם השלום הנצחי משנת 1686 עם רוסיה שהבטיחה ברית נגד האימפריה העות'מאנית.

רוב אוקראינה העות'מאנית הפכה לחלק מחאנות קרים (תחת חסות של האימפריה הרוסית) ב-1774, למעט אזור אוצ'קוב שנשאר חלק מהאימפריה העות'מאנית.

== הערות שוליים ==

קטגוריה:האימפריה העות'מאנית
קטגוריה:אוקראינה: חבלי ארץ
קטגוריה:האימפריה העות'מאנית: חלוקה מנהלית
ארצ'י גריי (כדורגלן יליד 2006)

ארצ'י ג'יימס פרנסיס גריי (באנגלית: Archie James Francis Gray; נולד ב-12 במרץ 2006) הוא כדורגלן אנגלי המשחק כקשר בטוטנהאם הוטספר<ref></ref> מהפרמייר ליג. הוא ידוע בפוטנציאל הגבוה והכישרון שלו מגיל צעיר<ref></ref> ונחשב ככישרון מוביל בדורו.

==קריירת מועדונים==
===לידס יונייטד===
יליד דרהאם, גריי הצטרף לקבוצות הילדים של לידס יונייטד עד גיל תשע.<ref name=athletic></ref> הוא התקדם במהירות באקדמיית הכדורגל של המועדון, והסכם היה צריך להיחתם בין לידס יונייטד ובית הספר של גריי, התיכון הקתולי סנט ג'ון פישר בהרוגייט, על מנת שיוכל להחמיץ שיעורים כדי להתאמן עם הקבוצה הראשונה, לפי בקשתו של מנג'ר הקבוצה דאז, מרסלו ביילסה.<ref name=athletic/>

ב-18 בדצמבר 2021, בגיל 15, היה גריי בסגל הקבוצה כמחליף על הספסל למשחק בפרמייר ליג נגד ארסנל.<ref name=athletic/> אילו היה משחק, היה שובר את השיא של השחקן הצעיר ביותר של לידס יונייטד, שנקבע ב-1962 על ידי פיטר לורימר.<ref name=athletic/> הוא היה בסגל כמחליף חמש פעמים נוספות בעונת 2021/2022, אך לא שיחק.
בספטמבר 2022 הוא חתם על הסכם מלגות לשנתיים עם לידס יונייטד.<ref></ref>

גריי ערך את הופעת הבכורה שלו בקבוצה הראשונה של לידס ב-6 באוגוסט 2023, במשחק הראשון של עונת 2023/2024 בצ'מפיונשיפ באלנד רואד מול קרדיף סיטי. גריי הופיע 52 פעמים בכל המסגרות כשלידס הפסידה לבסוף בגמר הפלייאוף ב-26 במאי 2024 לסאות'המפטון. באפריל 2024, הוענק לגריי פרס השחקן הצעיר הטוב ביותר בצ'מפיונשיפ לעונת 2023/2024.

=== טוטנהאם ===
ב-2 ביולי 2024, גריי חתם בטוטנהאם הוטספר תמורת סכום שלא פורסם המוערך ב-40 מיליון פאונד.<ref></ref>

==קריירה בינלאומית==
גריי ייצג את נבחרת אנגליה עד גיל 16 ועד גיל 17. הוא נשאר זכאי לייצג גם את נבחרת סקוטלנד.<ref></ref>

ב-17 במאי 2023 הוא נבחר לסגל נבחרת אנגליה לאליפות אופ"א עד גיל 17 לשנת 2023.<ref></ref>

לאחר שעלה לנבחרת אנגליה עד גיל 19 ערך גריי את הופעת הבכורה שלו בנבחרת עד גיל 20 ב-16 בנובמבר 2023 במהלך תבוסה 0–3 לנבחרת איטליה.<ref></ref>

ב-22 במרץ 2024, גריי כבש בהופעת הבכורה שלו עבור נבחרת אנגליה עד גיל 21 במשחק ההעפלה לאליפות אירופה עד גיל 21 2025 נגד נבחרת אזרבייג'ן עד גיל 21 שהתקיים בבאקו בו ניצחה אנגליה 5–1.<ref></ref>

==חיים אישיים==
גריי הוא בנם של אנדי וג'ורג'ינה גריי. הוא אחד מארבעה אחים.<ref></ref> הוא נכדו של פרנק גריי, ואחיינו הגדול של אדי גריי, כולם שיחקו בלידס יונייטד וייצגו את נבחרת סקוטלנד ברמה הבינלאומית.<ref name=athletic/>
אחיו הצעירים הארי (נולד ב-2008), צ'רלי (נולד ב-2012) וג'ייקוב (יליד 2013) משחקים גם הם באקדמיית הכדורגל של לידס יונייטד.<ref></ref><ref></ref>

== קישורים חיצוניים ==

==הערות שוליים==

קטגוריה:קשרי כדורגל אנגלים
קטגוריה:כדורגלני לידס יונייטד
קטגוריה:אנגלים ממוצא סקוטי
קטגוריה:אנגלים שנולדו ב-2006
ג'ארד אירווין

ג'ארד אירווין (באנגלית: Jared Irwin; ) היה פוליטיקאי אמריקאי מג'ורג'יה, איש המפלגה הדמוקרטית-רפובליקנית, שכיהן כמושל ג'ורג'יה ה -22 בשנים 1796–1798 ובשנים 1806–1809. הוא נבחר לראשונה כמושל כרפורמטור על בסיס שערוריית הקרקעות יאזו , ועם בחירתו הוא חתם על חוק לביטול חוק איזו, שאפשר את מכירת קרקעות המדינה. תביעות לבעלות על קרקעות שנרכשו על פי החוק הקודם הובילו לדיון בפני בית המשפט העליון של ארצות הברית בפסק הדין פלטשר נגד פק ב-1810. בהחלטה תקדימית, אישר בית המשפט את הסכמי המקרקעין ופסק שחוק המדינה נגד את החוקה בניסיונו לבטל חוזים תקפים.
==ביוגרפיה==
ג'ארד אירווין נולד במחוז אנסון שבפרובינציית קרוליינה הצפונית (כיום מקום הולדתו נמצא במחוז מקלנבורג שבקרוליינה הצפונית). בצעירותו עברה משפחתו למחוז בורק שבפרובינציית ג'ורג'יה.

אירווין לחם במלחמת העצמאות של ארצות הברית, בה הוא קודם מדרגת טוראי ועד לדרגת קולונל.

הוא היה נציג בוועידה של ג'ורג'יה שאשררה את חוקת ארצות הברית ב-1789.

=== מושל ג'ורג'יה ===
זמן קצר לאחר תום המלחמה, ניסו ג'ורג'יה ומדינות אחרות במהירות לפתח את הקרקעות באזורי הספר שלהן. הייתה זו סביבה בשלה לשערורייה ולספסרות, שהתרחשו בג'ורג'יה ובמדינות נוספות. בשל הזעם הציבורי בנוגע למיליוני אקרים של קרקעות המדינה שנמכרו במחירים נמוכים לספסרים, נבחר אירווין כמושל ג'ורג'יה ב-1795 כדי לנקות את השחיתות לאחר שערוריית הקרקעות יאזו . ב-13 בפברואר 1796, פחות משבועיים לאחר השבעתו, חתם אירווין על חוק לביטול חוק יאזו. כדי להמחיש את הביטול בציבור, הוא שרף עותק של חוק יאזו במתחם הקפיטול המדינתי. בתגובה לשערורייה זו עבר בית המחוקקים של ג'ורג'יה לעיר לואיוויל.

בספטמבר 1794 הקיפו ובודדו 1,200 אנשי המיליציה המדינתית בהנהגתו של אירווין, שפעל בשיתוף פעולה עם כוחות פדרליים שהוצבו באוקוני, את הביצורים של הגנרל אלייז'ה קלארק באוקוני, במה שנקרא "רפובליקת טרנס-אוקוני . לאחר משא ומתן שנמשך זמן מה, הסכים קלארק להיכנע, בתנאי שהוא ואנשיו לא יועמדו לדין על מעשיהם. קלארק וחסידיו עזבו, והמיליציה שרפה את היישובים החדשים ואת הביצורים.

במהלך תקופת כהונתו השנייה כמושל, ניהל אירווין את הגרלת הקרקעות השנייה של ג'ורג'יה, כאשר מכירת ופיתוח הקרקעות היו עדיין בעדיפות גבוהה במדינה.

=== מותו ===
ג'ארד אירווין נפטר במחוז וושינגטון שבג'ורג'יה ב-1 במרץ 1818. הוא נטמן בכנסייה הבפטיסטית אוהופי המקומית. הערים אירווינוויל ואירווינטון, ומחוז אירווין שבג'ורג'יה נקראו על שמו.
==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/280/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 281-282.]
</div>

==קישורים חיצוניים==

* [https://www.nga.org/governor/jared-irwin/ ג'ארד אירווין] באתר אגודת המושלים הלאומית 
* [https://www.georgiaencyclopedia.org/articles/government-politics/jared-irwin-ca-1750-1818 ג'ארד אירווין] באנציקלופדיה החדשה של ג'ורג'יה 
* [https://politicalgraveyard.com/bio/irwin.html#738.92.72 ג'ארד אירווין] באתר The Political Graveyard 
* 

==הערות שוליים==

קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אמריקאים שנולדו ב-1750
קטגוריה:אמריקאים שנפטרו ב-1818
הנהג של מדלן

הנהג של מדלן (בצרפתית: Une belle course) הוא סרט קולנוע צרפתי משנת 2022 בבימויו של כריסטיאן קריו , עם דני בון, לין רנו ואליס איסאז בתפקידים הראשיים.

הסיפור הוא על יחסים שמתפתחים בין אישה קשישה לנהג צעיר שמסיע אותה מביתה לבית אבות.

לין רנו זכתה בפרס השחקנית הטובה ביותר וכריסטיאן קריו היה מועמד לפרס הסרט הטוב ביותר בפסטיבל הסרטים הבינלאומי בבייג'ינג, 2023.
==תקציר העלילה==
שארל (דני בון) הוא בן 46 שעובד כנהג מונית בפריז. הוא שקוע בחובות ומצליח בקושי לפרנס את אשתו ובתו למרות שהוא עובד 12 שעות ביממה.

הוא נקרא להסיע את מדלן קלר (לין רנו), קשישה בת 92 מביתה לבית אבות. מדלן מתחילה לדבר אך שארל כמעט ולא עונה לה. לבקשתה הם עוברים במקומות שבהם גרה בעבר והיא מספרת לו על עברה הסוער המתואר בסרט בפלשבקים.

הם עוברים חוויות בנסיעה ברחבי פריז ושארל נפתח רגשית ומתחבר למדלן שיכולה להיות סבתו. הם מסיימים בסעודה במסעדה, משם לוקח אותה שארל לבית האבות ונפרד ממנה. הסוף, מפתיע (בלי ספוילרים).

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|לין רנו
|מדלן קלר
|
|-
|דני בון
|שארל
|נהג מונית
|-
|אליס איסאז
|מדלן הצעירה
|
|-
|ז'רמיה להורט
|ריי
|בעלה של מדלן
|-
|תומאס אלדן
|מתייה
|בנה של מדלן
|-
|הדריאל רור
|מתייה הילד
|-
|-

|}

==קישורים חיצוניים==

*[https://www.youtube.com/watch?v=MLLGPa46N7s קדימון לנהג של מדלן], באתר יוטיוב
*[https://anat-or.com/הנהג-של-מדלן-driving-madeleine/ הנהג של מדלן], באתר של ענת שפרן-אור.

קטגוריה:סרטי 2022
קטגוריה:סרטי דרמה צרפתיים
קטגוריה:סרטים בצרפתית
קטגוריה:סרטים צרפתיים
משה צבי אריה ביק

משה צבי אריה ביק (כ"ג בטבת ה'תרע"א, 23 בינואר 1911 – י"ט בסיוון ה'תש"נ, 9 בספטמבר 1990) היה רב ופוסק בארצות הברית.

==ביוגרפיה==
נולד במז'יבוז' לרב העיר הרב חיים יחיאל מיכל ביק ולמרים (הורביץ).

בגיל 15 הוסמך להוראה על ידי רבי שלום מוטרפרל מפרוסקורב (חלימניצקי).

נשא בשנת ה'תרצ"ב את זיסל בת יצחק אייזיק באלד.

בשנת תרפ"ו היגר לארצות הברית ושימש את הרב מאיר דן פלוצקי, ששהה אז בארצות הברית. למד בישיבת רבינו יצחק אלחנן אצל הרבנים שמעון שקופ ומשה סולובייצ'יק.

בשנת ה'תרצ"ג מונה לרב בית כנסת ברובע ברונקס שבניו יורק ובשנת ה'תרצ"ו מונה לרב קהילת יוצאי קרשניק "בני משה" בברונקס. בתרצ"ז יסד את ישיבת אהבת תורה במקום, ובתש"א יסד בית יעקב לבנות.

בשנת ה'תש"ב מונה לראש ישיבה בישיבת חתן סופר, ובשנת ה'תשכ"ב מונה לר"מ בישיבת נייטרה במאונט קיסקא.

בשנת ה'תשכ"ז עבר לשכונת בורו פארק שבברוקלין. והיה שם מגדולי הפוסקים. כיהן כחבר באגודת הרבנים, בוועד ההנהלה של התאחדות הרבנים. ומנשיאי ועד למען טהרת המשפחה בא"י (וראש ההנהלה של המשרד בארצות הברית). ומנשיאי ארגון עזרת תורה.

==משפחתו==
===בניו===
*הרב שאול בער ביק.
*הרב אברהם יהושע השיל, ממלא מקומו, חבר נשיאות התאחדות הרבנים.
*הרב יצחק נתן, רב קהילת נחלת משה.

===בנותיו===

* חיה חנה, אשת הרב יצחק יעקב שפיגל אדמו"ר מאסטרוב קולשין.

* דבורה רבקה, אשת הרב חיים אלעזר פרידמן, גאב"ד טענקא בברוקלין.

קטגוריה:רבנים חרדים אמריקאים
קטגוריה:ילידי 1911
קטגוריה:נפטרים ב-1990
מונתזר מאג'ד

מונתזר מאג'ד (בשוודית: Montader Madjed, בערבית: منتظر ماجد, בתעתיק מדויק: מנתט'ר מאג'ד; נולד ב-24 באפריל 2005 בינשפינג שבשוודיה) הוא כדורגלן עיראקי-שוודי המשחק בעמדת קשר הכנף בקבוצת המארבי מליגת העל השוודית ובנבחרת עיראק.

== קריירת מועדונים ==
מאג'ד גדל במחלקת הנוער של אוסטרס. ב-8 בינואר 2021 חתם על חוזה לשלוש שנים וחצי בוורברגס מליגת העל השוודית. הוא ערך שמונה הופעות ליגה במדי המועדון.

ב-10 באוגוסט 2022 חתם על חוזה לשלוש שנים וחצי בהמארבי מליגת העל השוודית.

== קריירה בינלאומית ==
מאג'ד נכלל בסגל נבחרת עיראק לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

ב-6 בינואר 2024 ערך את הופעת הבכורה שלו בנבחרת עיראק, בהפסד 1-0 לנבחרת קוריאה הדרומית במשחק ידידות.

== קישורים חיצוניים ==

== הערות שוליים ==

קטגוריה:כדורגלנים עיראקים
קטגוריה:קשרי כדורגל עיראקים
קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני המארבי
קטגוריה:כדורגלני נבחרת עיראק
קטגוריה:כדורגלני גביע אסיה 2023
קטגוריה:שוודים שנולדו ב-2005
הוגו בוילה

הוגו בוילה סאם (בספרדית: Hugo Buyla Sam; נולד ב-8 במרץ 2005 בסרגוסה שבספרד) הוא כדורגלן יליד ספרד המשחק בעמדת הבלם בקבוצת סמפדוריה מהסרייה ב', בהשאלה מאטאלנטה, ובנבחרת גינאה המשוונית.

== קריירת מועדונים ==
בוילה נולד בסרגוסה שבספרד. הוא גדל במחלקת הנוער של ריאל סרגוסה, ובשנת 2021 עבר למחלקת הנוער של אטאלנטה. ב-31 באוגוסט 2023 הושאל לסמפדוריה מהסרייה ב', וב-31 באוקטובר ערך את הופעת הבכורה שלו במועדון, בהפסד 4-0 לסלרניטנה במסגרת הסיבוב השני בקופה איטליה לעונת .

== קריירה בין-לאומית ==
בוילה נכלל בסגל נבחרת גינאה המשוונית לטורניר גביע אפריקה לאומות 2023, על-אף שלא ערך הופעות במדי הנבחרת עד למועד הזימון.

== קישורים חיצוניים ==

== הערות שוליים ==

קטגוריה:גינאה המשוונית: כדורגלנים
קטגוריה:גינאה המשוונית: בלמי כדורגל
קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני אטאלנטה
קטגוריה:כדורגלני סמפדוריה
קטגוריה:כדורגלני נבחרת גינאה המשוונית
קטגוריה:כדורגלני גביע אפריקה לאומות 2023
קטגוריה:ספרדים שנולדו ב-2005
מרסיאנו צ'אמי

מרסיאנו סנקה צ'אמי (בפורטוגזית: Marciano Sanca Tchami; נולד ב-28 ביוני 2004 בביסאו שבגינאה ביסאו) הוא כדורגלן מגינאה ביסאו המשחק בעמדת החלוץ בקבוצת מיטיולן מליגת העל הדנית ובנבחרת גינאה ביסאו.

== קריירת מועדונים ==
מרסיאנו גדל באקדמיית MEPA ובמחלקות הנוער של ז'יל ויסנטה, ליישואש ואלמריה. בשנת 2022 החל לשחק בקבוצת המילואים של אלמריה. ב-6 באוקטובר 2023 ערך את הופעת הבכורה שלו בקבוצה הראשונה של המועדון, בהפסד 3-0 לאתלטיק בילבאו במסגרת המחזור התשיעי בלה ליגה לעונת 2023/2024.

== קריירה בינלאומית ==
ב-17 בנובמבר 2023 ערך מרסיאנו את הופעת הבכורה שלו בנבחרת גינאה ביסאו, בתיקו 1-1 נגד נבחרת בורקינה פאסו במסגרת מוקדמות מונדיאל 2026.

נכלל בסגל נבחרת גינאה ביסאו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:כדורגלני אלמריה
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ילידי 2004
אוגם

3=טרלי}} שב[[מחוז קרי באירלנד]]
אוגם (באירית: Ogham, ב: ogum, ogom, או ogam)<ref name=":0">[https://dil.ie/33582 ogum, ogom] in Quin, E. G.; et al., eds. (2007) [1913–1975]. Dictionary of the Irish Language, Based Mainly on Old and Middle Irish Materials. Dublin: RIA.</ref> הוא צורת כתב אירית קדומה, המורכבת משילובים שונים של קוים על קו אחד מרכזי משותף, שנחרטה לרוב על עמודי אבן ועץ.

== האותיות ==
Peith}})
אותיות האלפבית הן:<ref></ref>
{| style="text-align:center;border-spacing: 0.4em 0em;"
|
|
|תעתיק
|-
|ᚁ
|
|b
|-
|ᚂ
|
|l
|-
|ᚃ
|
|f
|-
|ᚄ
|
|s
|-
|ᚅ
|
|n
|-
|ᚆ
|
|h
|-
|ᚇ
|
|d
|-
|ᚈ
|
|t
|-
|ᚉ
|
|c
|-
|ᚊ
|
|q
|-
|ᚋ
|
|m
|-
|ᚌ
|
|g
|-
|ᚍ
|
|ng
|-
|ᚎ
|
|z
|-
|ᚏ
|
|r
|-
|ᚐ
|
|a
|-
|ᚑ
|
|o
|-
|ᚒ
|
|u
|-
|ᚓ
|
|e
|-
|ᚔ
|
|i
|-
|ᚕ
|
|ea
|-
|ᚖ
|
|oi
|-
|ᚗ
|
|ui
|-
|ᚘ
|
|ia
|-
|ᚙ
|
|ae
|}

== פרסומים ==
כתובות האוגם פורסמו ומוספרו בפרסום מרוכז בשם Corpus Inscriptionum Insularum Celticarum ("קורפוס הכתובות הקלטיות האינסולריות" – היא הענף של השפות הקלטיות באיים הבריטיים), או בקיצור CIIC, שנכתב בראשות רוברט מקאליסטר.<ref></ref> פרויקט נוסף של פרסום הכתובות נקרא Celtic Inscribed Stones Project, או בקיצור CISP.<ref></ref>

== גלריה ==
<gallery>
קובץ:Ogham map.png|תפוצת כתובות אוגם באירלנד ובריטניה
קובץ:Dunloe Ogham Stones, Beaufort (506431) (27478034901).jpg|אבן אוגם ב־ שבמחוז קרי
קובץ:Brandsbutt stone, Aberdeenshire.jpg|אבן אוגם ב־ בסקוטלנד
קובץ:Kilmalkedar Ogham Stone.JPG|אבן אוגם בחצר כנסייה ב־ שבמחוז קרי
קובץ:Book of Ballymote 170r.jpg|עמוד מ ובו – טקסט אירי קדום על לשון ודקדוק
</gallery>

== קישורים חיצוניים ==

* 
* 

== הערות שוליים ==

קטגוריה:אירלנד: היסטוריה
קטגוריה:אירלנד: תרבות
קטגוריה:סוגי אלפבית
דיוויזיית הכוחות המיוחדים ה-14

דיוויזיית הכוחות המיוחדים ה-14 (בערבית: فرقة القوات الخاصة الرابعة عشرة) של הצבא הסורי היא דיוויזיית חיל רגלים סורית אשר לחמה במלחמת האזרחים הלבנונית ובמלחמת האזרחים בסוריה.

==היסטוריה==
הדיוויזיה הוקמה ב-1990, כדיוויזיית כוחות מיוחדים. חיילי הדיוויזיה גויסו מקרב העלווים הנאמנים למפלגת הבעת' הסורית. תוכנית האימונים של הכוחות המיוחדים הסורים הייתה תובענית וקשה מאוד. עם זאת, כיום, בצבא הסורי אין משמעות למונח "כוחות מיוחדים", וחיילי הדיוויזיה משמשים בפועל כחי"ר רגיל. הדיוויזיה השתתפה במלחמת האזרחים הלבנונית. כמו כן, השתתפה הדיוויזיה במלחמת האזרחים הסורית, בעיקר בקרבות סביב חומס.

==סדר כוחות==
נכון ל-2019, סדר הכוחות של הדיוויזיה היה כדלהלן:
* רגימנט הכוחות המיוחדים ה-36
* רגימנט הכוחות המיוחדים ה-554
* רגימנט הכוחות המיוחדים ה-556

==הערות שוליים==

14
פמאנה קיזרה

פמאנה קיזרה (בפורטוגזית: Famana Quizera; נולד ב-25 באפריל 2002 בביסאו שבגינאה ביסאו) הוא כדורגלן מגינאה ביסאו המשחק בעמדת הקשר ההתקפי בקבוצת אקדמיקו דה ויזאו מהליגה הפורטוגלית השנייה ובנבחרת גינאה ביסאו.

== קריירת מועדונים ==
קיזרה גדל במחלקות הנוער של בנפיקה ליסבון ובורוסיה מנשנגלדבך. בשנת 2020 החל לשחק בקבוצת המילואים של בורוסיה מנשנגלדבך. ב-1 בספטמבר 2021 הושאל לאקדמיקו דה ויזאו מהליגה הפורטוגלית השנייה. ב-21 ביולי 2022 חתם על חוזה קבוע במועדון.

== קריירה בינלאומית ==
ב-11 בספטמבר 2023 ערך קיזרה את הופעת הבכורה שלו בנבחרת גינאה ביסאו, בניצחון 2-1 על נבחרת סיירה לאון במסגרת מוקדמות גביע אפריקה לאומות 2023.

נכלל בסגל נבחרת גינאה ביסאו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:כדורגלני בורוסיה מנשנגלדבך
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ילידי 2002
סם מריל

סמואל הוסקינס "סם" מריל (באנגלית: Samuel Hoskins "Sam" Merrill; נולד ב-15 במאי 1996) הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הקלע.

==ביוגרפיה==
===נעורים וקריירת מכללות===
מריל נולד באלבקרקי שבניו מקסיקו, וגדל בבאונטיפול שביוטה. לאחר לימודיו התיכוניים נשלח מטעם הכנסייה המורמונית לשליחות מיסיונרית בת שנתיים בניקרגואה.

בין השנים 2012–2016 למד באוניברסיטת המדינה של יוטה, ולאורך תקופתו בקבוצת הכדורסל שלה העמיד ממוצעים של 16.8 נקודות, 3.6 אסיסטים ו-3.6 ריבאונדים למשחק.

===קריירה מקצועית===
מריל נבחר בבחירה ה-60 והאחרונה של דראפט ה-NBA{{כ}} 2020 על ידי ניו אורלינס פליקנס, ומיד הועבר בטרייד למילווקי באקס. בסיום עונת הרוקי שלו זכה עם הבאקס באליפות ה-NBA, לאחר שגברו על פיניקס סאנס בסדרת הגמר. לאורך הפלייאוף שותף מריל ב-8 משחקים בלבד, וקלע 5 נקודות בסך הכול.

באוגוסט 2021 הועבר יחד עם שתי בחירות דראפט עתידיות (סיבוב שני) לממפיס גריזליס, תמורת גרייסון אלן. בינואר 2022, לאחר שישה משחקים בממפיס, שוחרר מהקבוצה.

באוקטובר 2022 הצטרף לקליבלנד צ'ארג' מליגת הפיתוח של ה-NBA, וב-22 משחקיו בקבוצה קלע 18.4 נקודות בממוצע למשחק, ב-44.1% קליעה לשלוש.

במרץ 2023 חתם על חוזה בקליבלנד קאבלירס. ב-18 בדצמבר 2023 קבע שיא קריירה של 19 נקודות במשחק מול יוסטון רוקטס, ויומיים לאחר מכן שבר את שיאו כשקלע 27 נקודות (עם 8 שלשות) מול יוטה ג'אז.

==סטטיסטיקות הקריירה== 
===בעונה הסדירה של ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| מילווקי	|| 30 || 2 || 7.8 || 0.444 || 0.447 || 1.000 || 1.0 || 0.7 || 0.3 || 0.0 || 3.0
|- style="background-color: #EFEFEF;"		||
| 	|| ממפיס	|| 6 || 0 || 9.7 || 0.333 || 0.304 || 0.500 || 1.2 || 0.7 || 0.0 || 0.0 || 4.2
|-		||
| 	|| קליבלנד	|| 5 || 0 || 11.8 || 0.409 || 0.278 || 1.000 || 1.8 || 1.0 || 0.8 || 0.0 || 5.0
|- style="background-color:#80BFFF; font-weight:bold;"		||
| קריירה || || 41 || 2 || 8.5 || 0.415 || 0.375 || 0.800 || 1.1 || 0.7 || 0.3 || 0.0 || 3.4
|}

===בפלייאוף ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| מילווקי	|| 8 || 0 || 3.8 || 0.286 || 0.200 || 0.000 || 0.6 || 0.1 || 0.5 || 0.0 || 0.6
|- style="background-color:#80BFFF; font-weight:bold;"		||
| קריירה || || 8 || 0 || 3.8 || 0.286 || 0.200 || 0.000 || 0.6 || 0.1 || 0.5 || 0.0 || 0.6
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מורמונים
קטגוריה:ניו מקסיקו: כדורסלנים
קטגוריה:כדורסלני אוניברסיטת המדינה של יוטה
קטגוריה:כדורסלני מילווקי באקס
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני קליבלנד קאבלירס
קטגוריה:בחירות דראפט של ניו אורלינס פליקנס
קטגוריה:אמריקאים שנולדו ב-1996